बिजयनगर डाकघर में एटीएम का शुभारंभ
ब्यावर डाक मंडल की पहली एटीएम सेवा
भास्करन्यूज |बिजयनगर
बिजयनगरमुख्य डाकघर में बुधवार को ब्यावर डाक मण्डल के पहले एटीएम का शुभारंभ हुआ। एटीएम सेवा शुरू होने के साथ ही क्षेत्र के डाक विभाग के सभी बचत खाता धारकों को कार्यालय समय के अतिरिक्त भी नकद निकासी की सुविधा मिलेगी। एटीएम का विधिवत शुभारंभ मुख्यालय ब्यावर के सहायक अधीक्षक एससी शर्मा ने किया।
आयोजित समारोह में नसीराबाद उपखण्ड डाकघर निरीक्षक अश्विनी तोमर, कार्यवाहक निरीक्षक परिवाद पीयूष बंसल अतिथि के रूप में उपस्थित रहे। बिजयनगर डाकपाल केएल मीणा ने अतिथियों का स्वागत किया। डाकपाल मीणा ने बताया कि एटीएम का परिचालन सुबह 8 बजे से सांय 8 बजे का रहेगा। बुधवार को पहले दिन 21 खाताधारकों को नए एटीएम कार्ड जारी किए गए। समारोह के दौरान कैलाश पारीक, नितेश कुमार पालीवाल सहित अन्य को अतिथियों ने एटीएम कार्ड प्रदान किए।
समारोह के दौरान अभिकर्ता राजकुमार कोठारी, राजेश कुमार जैन, भाजपा नेता चतरसिंह पीपाड़ा आदि उपस्थित रहे। ब्यावर मण्डल डाकघर अधीक्षक शर्मा ने बताया कि ब्यावर डाक मण्डल बिजयनगर मुख्य डाकघर के अतिरिक्त नसीराबाद प्रधान डाकघर में भी एटीएम खुलना प्रस्तावित है। उन्होंने बताया कि बिजयनगर डाकघर का एटीएम राजस्थान दक्षिण क्षेत्र का छठा एवं राजस्थान परिमण्डल का 16 वां एटीएम है। द्वितीय चरण के तहत अाज बिजयनगर मुख्य डाकघर में एटीएम सेवा का शुभारंभ किया गया है।
hin_Deva hin_Deva san_Deva hin_Deva hin_Deva hin_Deva